
 PROJEKTA “ZAĻĀS PĒDAS” ĪSTENOŠANA
             
Atklāti balsojot: PAR – 15 (M.Buškevics, M.Daģis, U.Dūmiņš, M.Galkins, I.Konutis, V.Kudrjavceva, G.Kurlovičs, A.Pagors, A.Rāviņš, A.Rublis, R.Šlegelmilhs, M.Štāls, V.Švāns, K.Vaivods, R.Vectirāne), PRET – nav, ATTURAS – nav,
Saskaņā ar Pašvaldību likuma 4.panta pirmās daļas 4.punktu, Jelgavas valstspilsētas un Jelgavas novada ilgtspējīgas attīstības stratēģiju līdz 2034. gadam  un Norvēģijas Augstākās izglītības un kompetenču aģentūras Ziemeļvalstu Ministru padomes izglītības sadarbības programmas Nordplus Horizontal 2026 projekta dokumentu Nr. NPHZ-2026/10085 par projekta “Zaļās pēdas” (Green Footsteps) pieteikuma apstiprināšanu un projekta finansēšanu,

JELGAVAS VALSTSPILSĒTAS PAŠVALDĪBAS DOME NOLEMJ:
1. [bookmark: _GoBack]Atļaut Jelgavas valstspilsētas pašvaldības profesionālās tālākizglītības iestādei „Zemgales reģiona kompetenču attīstības centrs” (turpmāk - ZRKAC) īstenot  Ziemeļvalstu Ministru padomes izglītības sadarbības programmas Nordplus  Horizontal 2026 projektu “Zaļās pēdas” (turpmāk – Projekts). Projekta kopējais finansējums 45 000,00 euro (četrdesmit  pieci tūkstoši euro un 00 centi), kas tiek 100%  apmērā segts no Projektam piešķirtā Nordplus programmas finansējuma. ZRKAC aktivitāšu īstenošanai paredzētais finansējums – 18 620,00 euro (astoņpadsmit tūkstoši seši simti divdesmit euro un 00 centi). 
2. ZRKAC paredzēt 2027. gada budžetā Projekta īstenošanai nepieciešamo priekšfinansējumu – 3 724,00 euro (trīs tūkstoši septiņi simti divdesmit četri euro un 00 centi).
3. Pilnvarot ZRKAC direktoru parakstīt visus ar Projekta īstenošanu saistītos dokumentus un veikt visas nepieciešamās darbības Projekta īstenošanai. 


Domes priekšsēdētājs									M.Daģis
DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

